Memfiso (Egiptio)

Memfiso aŭ Menefro (egipte: Men-en-nefer, greke: Μεμφις, en la Biblio Noph aŭ Movh) estis ĉefurbo de la antikva Egiptio, sude kaj ĉe la okcidenta bordo de la Nildelto, ĉirkaŭ 18 km sude de Kairo. Fondo Tradicio indikas la reĝon (faraono) Menes (regis de 3032 ĝis 3000 a.K.) fondinton de la urbo. Menes translokigis la riveron Nilo orienten kaj konstruis sur la liberigitan lokon la urbon Men-en-nefer (ejo de bono), kies nomon la grekoj ŝanĝis al Memfiso. Sakkara estas la loko kie troviĝis la ĉefa nekropolo de la urbo Memfiso, situanta je 30 kilometroj de Kairo kaj 17 de la urbo Gizo. Ĝi estis uzata ekde la unua egipta dinastio (ĉ. 3050 a. K.) ĝis la kristana periodo (ĉ. 540). En 1979, la ensemblo Memfiso kun sia nekropolo kaj piramidoj estis deklarita Monda heredaĵo de Unesko. Bibliografio David G. Jeffreys: The survey of Memphis, London 1985, ISBN 0-85698-099-4 Eksteraj ligiloj Monda heredaĵo de UNESKO (angle) Monda heredaĵo de UNESKO (france)